section_heading: Igra
paragraph_text: Nova je ISS igra bila najbolja do tada. Sadržavala je mnogo više opcija nego prethodne igre iz serijala. U njoj se po prvi put pojavljuju nogometni klubovi (do tada su bile samo reprezentacije), stadioni (bilo ih je deset), poboljšana je opcija "Uređivanje" (eng. Edit), a dodana je nova opcija "Master liga" (eng. Master League), koja se kasnije pojavljuje u svim igrama Pro Evolution Soccer serijala. Dodani su trofeji za kupove i lige, te bonusi koji su se mogli otključati. ISS Pro Evolution je bila jedna od najprodavanijih igara u godinama 1999. i 2000.